
Text rozhodnutia
Súd: Krajský súd Trnava Spisová značka: 14S/81/2015 Identifikačné číslo súdneho spisu: 2015200344 Dátum vydania rozhodnutia: 16. 12. 2015 Meno a priezvisko sudcu, VSÚ: JUDr. Pavol Laczo ECLI: ECLI:SK:KSTT:2015:2015200344.2 Uznesenie Krajský súd v Trnave v právnej veci žalobcu: MENERT spol. s r.o., so sídlom Hlboká 3, 927 01 Šaľa, IČO: 17 330 165, právne zast.: advokátska kancelária agner & partners, s. r. o., so sídlom Špitálska 10, 811 08 Bratislava, IČO: 36 722 758, proti žalovanému: Okresný úrad Trnava, Odbor výstavby a bytovej politiky, Kollárova 8, 917 02 Trnava, o preskúmanie zákonnosti rozhodnutia žalovaného č. OU- TT-OVBP2-2015/003459/PaHo zo dňa 03. marca 2015, o žiadosti žalobcu o odklad vykonateľnosti, takto r o z h o d o l : Krajský súd v Trnave o d k l a d á vykonateľnosť rozhodnutia žalovaného číslo OU-TT- OVBP2-2015/003459/PaHo zo dňa 03. marca 2015 v spojení s rozhodnutím Mesta Sládkovičovo číslo 102/2010/07-HL zo dňa 03. novembra 2014 až do právoplatného rozhodnutia súdu vo veci vedenej na tunajšom súde pod sp. zn. 14S/81/2015. o d ô v o d n e n i e : Žalobou zo dňa 04.05.2015, osobne doručenou súdu dňa 05.05.2015, sa žalobca prostredníctvom právneho zástupcu domáhal preskúmania zákonnosti rozhodnutia žalovaného č. OU-TT- OVBP2-2015/003459/PaHo zo dňa 03.03.2015, ktorým tento postupom podľa ust. § 59 ods. 2 Správneho poriadku potvrdil rozhodnutie Mesta Sládkovičovo č. 102/2010/07-HL zo dňa 03.11.2014 a žalobcom podané odvolanie zamietol. Mesto Sládkovičovo vystupujúce v konaní v pozícií prvostupňového správneho orgánu vydaným rozhodnutím č. 102/2010/07-HL zo dňa 03.11.2014 nepriznalo spoločnosti MENERT spol. s r.o., so sídlom Hlboká 3, 927 01 Šaľa (žalobca) postavenie účastníka konania v konaní o dodatočnom povolení stavby spojeným s kolaudačným konaním stavby „Plynová teplovodná kotolňa pre bytový dom ul. J. M. XXXX/XX,XX,XX, XXX XX K.“, pre investora Spoločenstvo vlastníkov bytov a NP J. M. XX, XX, XX, XXX XX K., objekt č. 1.353, na parc. č. 994/1, 994/2, 994/3 vedené na LV č. X.XXX, k. ú. K.. Žalobca prostredníctvom právneho zástupcu okrem iného požiadal o odklad vykonateľnosti napadnutého rozhodnutia žalovaného, pričom v tejto súvislosti dôvodil predovšetkým tým, že tak žalobou napadnuté rozhodnutie ako aj prvostupňové rozhodnutie sú v rozpore so Stavebným zákonom a Správnym poriadkom, pričom okamžitým výkonom žalobou napadnutého rozhodnutia v spojení s prvostupňovým rozhodnutím hrozí žalobcovi závažná ujma spočívajúca v porušení jeho práv ako účastníka správneho konania, ďalej spočívajúca v porušení jeho práva ako dotknutého orgánu a v nedostatočnej ochrane verejných záujmov. Podľa § 250c ods. 1 zákona č. 99/1963 Zb. Občiansky súdny poriadok (ďalej len „O.s.p.“), žaloba nemá odkladný účinok na vykonateľnosť rozhodnutia správneho orgánu, pokiaľ osobitný zákon neustanovuje niečo iné. Na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Ak predseda senátu nevyhovie žiadosti, upovedomí o tom účastníka. Po oboznámení sa s tvrdením žalobcu ako aj s obsahom administratívneho spisu, predseda senátu rozhodol tak, ako je to uvedené vo výrokovej časti tohto uznesenia, a teda, že odložil vykonateľnosť žalobou napadnutého rozhodnutia v spojení s prvostupňovým rozhodnutím správneho orgánu až do právoplatného skončenia konania, vedeného pred tunajším súdom pod sp. zn. 14S/81/2015. Poučenie: Proti tomuto uzneseniu nie je prípustný opravný prostriedok.

